Lo-Renz-O/malagasy-sentence huggingface dataset:
Fahalalana ampifandraisina amin’ny fahalalana efa ananan’ny mpianatra tany aloha tany tokony ho ao an-tsain’ny mpampianatra mandrakariva fa ireo mpianatra manoloana azy ireo dia samy efa manana ny fahalalany izay norantoviny sy hitany ary voaangony tany aloha tany. Koa mba hanampiana ireo mpianatra amin’ny fandraisana ny fahalalana vaovao, hoy i tardif 1992 34 dia atao misy fifandraisany amin’ny fahalalana efa ananan’ny mpianatra ny fahalalana vao omena azy. 72. Tena manampy betsaka amin’ny fampifantohana ny mpianatra ny fiaingana amin’ny fahalalana izay efa ananany satria io fahalalana efa voarainy io no fototra iaingana ka hamafisina na ampiana na halalinina na ahitsy mihitsy aza. Amin’izay fotoana izay dia tsy zava-baovao aminy ny fahalalana vao homena azy. Hoy ny sampan-draharaha momba ny fiainan’ny mpianatra tao amin’ny uqam 2017 09 manao hoe raha sarotra sy vaovao ny asa ampanaovina ny saina ? ? Dia betsaka ny ezaka ilaina eo amin’ny fahalianana sy ny fifantohana ary mipetraka haingana ny harerahana sy ny hakiviana. 73 mahaliana sy mamparisika ny mpianatra ny fiaingana amin’ny fahalalana efa ananany satria mora ho azy ny manakatra sy mampifandray izany amin’ny fahalalana vao homena azy. Voatsimbina ihany koa ny sain’ny mpianatra amin’izay fotoana izay satria tsy dia manao ezaka be loatra. Koa anjaran’ny mpampianatra araka izany, ny mitady hevitra
Ny velaran-tany ambolena vary no be velarana indrindra amin’ireo fambolena fototra atao ao amin’ny faritra vakinankaratra. Ny ovy kosa no vokatra indrindra amin’izany. Ny fafana aroso manaraka eto dia maneho ny vokatra avy amin’ny voly fototra sy ny voankazo sy ny voly fanodina ary ny legioma ao amin’ny faritra.
Famintinana manaporofo ny maha olon’ny fiaraha-monina an’ i niry-solosoa ny amboaran-tononkalo dia misongadina ao amin’ny asa sorany ny fanehoana ny zava- misy eo anivon’ny fiaraha-monina, manomboka eo amin’ny ankohonana ka mipaka hatrany amin’ny firenena. Mibahan-toerana ao amin’ny asa sorany ny fitsikerana ireny zava-misy ireny, noho ny fitiavany ny mpiara-belona aminy. Teny fanalahidy aingam-pahahy, fiarahamonina, firenena, fitiavana, kanto, literatiora, tononkalo adiresy lot avb 07 ter avarabohitra itaosy
Ny tononkalo àry ho an’i ran e dia mirakitra ny tontolo misy eo amin’ny fiainan’ny olombelona ; toy ny tontolo iainana andavanandro sy ny tontolo iainana ny kanto. Izany rahateo no hevitra hoezahina haseho ato amin’ny fizarana fahatelo, dia ny tontolo iainana andavanandro sy ny tontolo iainana ny kanto.
Vavolombelon ny asa vita ny bainga voavadika fifaliana ho anay ny manolotra izao asa fikarohana izao satria izao no vavolombelon ny ezaka natao sy ny fikelezana aina nandritra ny dimy taona niofanana teto amin ny ecole normale supérieure tsy hidera tena ho tampon ny fahaizana sy ny fahalalana anefa izahay fa dia nisy tokoa ireo tongotra niara- namindra sy soroka niara-nilanja taminay ka nahatontosana izao vokatra izao. Izany indrindra no antony anolorana ny teny fisaorana etoana. Ny saribakoly moa tompoko no toloran-tsy misaotra, ary ny zaza no tsy mamaly fitia, fa amin ny maha olom-belona ny tenanay, manana ny fanahy fahendrena, mahay mankasitraka dia maneho fisaorana feno sy fankasitrahana ireto olona manaraka ireto toloranay ny fisaorana mitafotafo volohany indrindra andriamatoa raharijaona alphonse, mpampianatra eto amin ny ecole normale supérieure, ao amin ny sampana teny malagasy, nanaiky an-tsitra-po ho filoha amin ny fanohanana ity asa fikarohana ity. Olona mahay manampy sy manitsy ireo lesoka, tsy nikely soroka nanao izay azo natao nanatevenana ireo singa mahatsara ity asa ity. Enga anie ianao hanao tahaka ny taratr andro an- karakaran ala, ka hamorian ny manana ny maina ary hanelezan ny manana ny lena. Omena ny fankasitrahana feno ihany koa andriamatoa andriamanatsilavo seth, mpampianatra naharitra teto amin ny ecole normale supérieure, sampana teny malagasy, mpitsara ity asa fiakarohana ity. Tsy nijery arina an-tava tokoa fa dia nanetri-tena nanitsy sy nandray ny andraikitra amin izay maha mpitsara azy izay. Ny irarianay andriamatoa mpitsara, hamboly ianao hahavokatra, hiompy hahatavy. Eo koa andriamatoa ratrema william, mpampianatra naharitra teto amin ny sekoly, ianao no mpitarika ity asa fikarohana ity, ka azo ambara ho vy nahitana sy angady nananana. Tsy nisalasala tokoa ianao niara-nisalahy taminay tamin ny famolavolana izao asa izao. Noho ny hatsoram-ponao no nahazoanay izao vokatra tsara izao ka enga anie ianao tsy ho tahaka ny tavimofo ka voky menaka vao lalimaso, fa mba ho toy ny vary amin-dronono tondrahin-tantely ka ho ampoky ny soa sy ny mananjara. Ireo mpampianatra rehetra eto amin ny sampana teny malagasy ato amin ny ecole noramale supérieure , ny tale, ary ireo mpandraharaha eto amin ny sekoly dia anisan ny
Mba ho famaranana tanteraka ny fianarana norantovina teto amin’ny sekoly, ny mpianatra rehetra taona fahadimy, eto amin’ny sekoly ambony fanofanana ho mpampianatra na ecole normale supérieure, eto anivon’ny oniversiten’antananarivo, dia tsy maintsy manao asa fikarohana iray. Tsy maintsy atao ihany koa ny fanohanana izany ampahibemaso, mba hahazoana ny mari-pahaizana capen. Maro ny sehatra azo irotsahana ary manana safidy malalaka ny mpianatra ny amin’izany. Anisan’izany ohatra ny literatiora, ny haiteny ary ny antrôpôlôjia. Samy manana ny hanitra ho azy ireny taranja ireny saingy ny antrôpôlôjia no nahaliana anay kokoa rehefa hanao ny asa fikarohana izahay, noho izy nanavao ny fomba fahitanay ny fiarahamonina. Maro ny sehatra iveleran’ny antrôpôlôjia mandalina ny fiarahamonina ary lafin-javatra samihafa no dinihiny ao anatin’izany. Anisan’izany ny lafiny fihavanana, ny finoana amam-pivavahana, ny pôlitika, ny toe-karena, ny fampandrosoana, ny fanabeazana ity asa fikarohana ity dia mamahavaha indrindra ny lafiny fanabeazana sy fampianarana izay jerena araka ny fomba fandinika antrôpôlôjika mandalina ny sekoly. Ao anatin’izany no hampahafantarana misimisy kokoa ny mikasika ny fanabeazana sy ny fampianarana araka izay iainan’ny sokajin’olona samihafa azy eny anivon’ny sekoly. Sekoly ambaratonga faharoa ka ny kilasy faharoa no nanaovana ny fandalinana mba hoentina manatontosa izao asa fikarohana izao. Ny lohahevitra iompanan’ny fanadihadiana araka izany dia ny fiatrehan’ny mpianatra ny sekoly ambaratonga faharoa tarafina amin’ny kilasy faharoa lisea mahitsy faritra analamanga handeha àry hofantarina misimisy kokoa etsy ambany ny petrakolana sy ny anton’ny safidy natao rehetra.
Mahay miaro sy mikolokolo ireo harenany ireo koa ny mpitondra sarety. Hita taratra indrindra izany e mialoha sy mandritry ny fandehanana hikarama any bongolava. Havaozina ohatra ny loko-tsarety , amboarina isy mampiahiahy ny vata- tsarety ; ny omby fahanam-bilona hatrany mba hahatanty lalana, soloina ny kitrony raha lany,
Rr raolison, rakibolana malagasy, op. Cit tak 956 186 rp malzac, dictionnaire français malgache, société d’éditions géographiques maritimes et coloniales, paris, 1926 tolona action de saisir, d’entourer, d’étreindre avec les bras, avec les pattes, se dit des hommes, des animaux qui se battent, des arbres sur les quels on grimpe , tak 706
Ity boky ity no andrafetana ireo amboaran-dahateny iasana ao amin’ny fanadihadiana. Amboaran-dahateny vakodraza? A izay mirakitra ny toe-piainan’ny mponina sy ireo trangan- javatra eo amin’ny mpiara-belona. Vakodraza? A nangonina tamin’ny fokontany efatra samy hafa ao amin’ny kaominina fandriana na fisakana tsa hanim-boay no noraketina an- tsoratra ato. Ahitana fizaràna efatra ny vakodraza? A ataon’ny tarika indray miditra. Ao ny hira fidirana, ao ny hira fiarahabana, ny votoatin-kira ary ny hira veloma. Koa dia hasesy araka izany ny fandaharana ireo hira voangona ato amin’ny vondrona ambara. Naseho amin’ny endrika tononkalo ny fomba nandrafetana ny vakodraza? A ato amin’ny vondrona ambara; izany hoe voazarazara ho andalana sy andininy miavaka tsara. Toe-javatra maro no nabosika anay haka io endrika tononkalo io hoentina handrafetana an-tsoratra ny hira vakodraza? A ny fiatoana teo am-pihirana ary ny rima izay hita ao amin’ny teny ihiran’ny fiatoana voalaza teo aloha dia nanosika anay hanapaka ny andalana tsirairay avy. Misy fiverimberenana ny andalana maromaro ao anatin’ny tononkira rehefa hiraina izy ka matetika ireny andalana miverimberina ireny dia tsy mitovy na tena tsy mitovy mihitsy amin’ireo feo nomena ireo andalana tsy miverimberina. Koa ireo andalana tsy miverimberina kosa dia nataonay ho andininy iray. Ireo andalana miverimberina kosa dia nosokajianay ho fiverenana isan’andininy. Ny lohatenin’ny hira kosa dia izay nomen’ny olona nakana ny hira no nataonay ho lohateniny. Matetika izy ireo dia ny andalana voalohany na ny an-dian-teny na ny fehezanteny ao anatin’ny andalana voalohany no natao ho lohateniny satria maro amin’ny hira no tsy fantatra ny mpamorona azy. Ny voara hono no endriky ny saha ary ny voahirana no endriky ny farihy fa ny vakodraza? A kosa no endriky ny fifaliana any fisakana. Koa indro haroso eto ny vakodraza? A voangona miisa enina amby efam-polo 46 .
Tahaka ny etsy ambony, rariny raha ohatra ka mifamaly amin’ny a na i ny zana- peo e tsy mitondra tsindry satria eo amin’ny ankabeazan’ny fitenim-paritra malagasy, tsy mipetraka ao anatin’ny vanin-teny tsy mitondra tsindry ny sana-peo e fa afaka mipetraka amin’izany vanin-teny izany kosa ny zana-peo a, i .
Famaranana ny fizarana faharoa nojerena tato amin’ity fizaràna faharoa ity ny fiasan’ny feon-teny ao fandriana. Natsidikay teny am-piandohan’ity fizaràna ity ny iombonan’ny fiasan’ny feon-teny ao fandriana sy ny teny malagasy iombonana. Rehefa hita izay vao nasongadina ny mampiavaka ny fiteny ao amin’ny toerana nanaovana ny fanadihadiana satria nodinihina manokana tato anatin’ny asa ireo feon-teny rehetra heverinay fa manana fiasa miavaka. Izany fiasan’ny feo izany no anisan’ny ahafantarana ny fiteny betsileon’i fandriana. Nolazaina tato koa ny mahakasika ireo foen-tenim-piontanana izay anambaràna fihetseham-po. Ahatsapana feon-teny tsy tafiditra ao anatin’ny rafitry ny teny feon-tenim-piontanana toy ny zana-peo kentsona anehoana hatairana miharo hagagana.
Ranivo mahafinaritra sy mahontsaontsa ery ny tonony, na ny feony. Toa manao hoe mangatsiaka ho aho ny foko r ary maniry hombombaina. Vizaky ny misento koa moa, hoy izy, ary simba zahatra hitana ! Ratovo tsy tononkirako iny akory fa an ny sakaizako anankiray any antananarivo. Ranivo eny e ! Tsy maninona izay namorona ny tonony fa ny mba hihiranao azy fanindroany no angatahiko. Ratovo aoka re hira hafa no hataoko fa tsy dia tena haiko tanteraka iny e. Ranivo iny no tiako raha azonao atao. Ratovo mifona aminao aho ranivo, tsy haiko mihitsy na dia ny mitadidy ny feon iny hira iny fotsiny aza.
Hosinganina manokana amin’ity fizarana ity ny zava-nisy ara-pôlitika, ara- toe-karena, ara-kolontsaina sy ara-piarahamonina. Niankina tanteraka tamin’ny zava-nisy ara-pôlitika teto madagasikara ny fiainana ara-toe-karena sy ny fiainana ara-kolontsaina nisy teto amin’ny firenena, ary arakaraka ireo lafin-javatra telo ireo ihany koa ny fandehanan’ny fiainana eo amin’ny fiarahamonina na tsia. Hanombohana azy àry ny zava-nisy ara-pôlitika teto madagasikara.
Aorian’izay, dia manao fitsinjarana asa isaky ny telovolana indray ny mpampianatra araka izay heveriny fa sahaza ny mpianany fitsinjarana fotoana ho amin’ny lohahevitra tsirairay indray no ataony amin’izany. Misy tokoa mantsy ny lohahevitra mety ho mora ho an’ny mpianatra ny mandray azy, ary misy kosa ireo mety hanahirana azy. Koa, tsy maintsy andaniana fotoana betsaka ireto farany mba tsy ho fahaizana manjavozavo ihany no ho ao an- tsainy, fa ho fahaizana tena miraikitra tanteraka. Rehefa azon’ny mpianatra tsara mantsy ny lesona dia ho mora ho azy ny hampihatra izany any amin’ny tombana.
Efa hita tany amin’ny fizarana voalohany ny adidy aman’andraikitry ny ray aman- dreny amin’ny maha mpanabe azy. Izay voalazan’ny boky momba ny ataon’izy ireo amin’ny zanany no hifantohana. Ny boky vakivakim-piainana, manambara ny fahabangan’ny ray aman-dreny niteraka teo amin’i tsiry. Kamboty izy. Kamboty ka tsy mba nanan-kianteherana angamba. Raha toa mbola teo ny rain’i tsiry na ny reniny, dia mety ho hafahafa kokoa ny fiainany. Mety ho tsaratsara kokoa angamba. Midika izany fa, misy andraikitra goavana sahanin’ny ray aman-dreny amin’ny fiatrehan’ny zanaka ny fiainany. Maneho amin’ny ampahany ny fomba nitondran’i voahangy anabavin’i tsiry an- janany ny boky. Nobedesin’i voahangy i miaro zanany efa impiry moa ianao, ry miaro, no noraràna tsy hanao ialahy an i tsiry? Dadanaivonao anie io e! 124. Izany
Feno ny hafatra eto satria sady mitondra hevi-baovao no mazava ny zavatra ampitaina. Miresaka ny moba ny aspirine amin’ny ankapobeny sy ny tombotsoa azo avy aminy, manome ny fomba fikarakarana azy hanaovana masque tarehy, ary manolotra ny fomba fampiasana azy ka faranany amin’ny vokatra mety ho azo izany. Araka izany dia voahaja ny lalànan’ny fahafenoana eto.
Mikatsaka ny hisian’ny fitoviana eo amin’ny samy mpianatra koa ny tompon’andraikitra eo amin’ny sekoly. Ampitaina sahady amin’ny mpianatra izany toe-tsaina izany. Ho fanehoana izany, dia manana fanamiana mitovy ny mpianatra ao amin’ny sekoly akanin’ny marenina. Toy izao ny mombamomba an’io fanamiana io aron’akanjo manga kely anaovana rehefa amin’ny fotoam-pianarana fanamiana mihaja anaovana isaky ny fiandohana sy fiafaran’ny herinandro. Natao samy hafa io fanamiana mihaja io arakaraka ny ambaratongam-pianarana. Lobaka fotsy sy ambany mainty ho an’ny ambaratonga voalohany. Ho an’ny ambaratonga faharoa dingana voalohany, dia miampy fehin-tenda io fanamiana io. Miampy palitao indray io ao amin’ny ambaratonga faharoa dingana faharoa. Araka ny fanazavana, dia fanazarana ny mpianatra mba hahafantatra fa rehefa mihalehibe dia miova ny fomba fiakanjo tee-shirt fotsy sy short manga anaovana amin’ny fotoanan’ny fanatanjahan- tena.
Toy izao manaraka izao ny fitsinjaran izany ao anatin ny herinandro fafana 10 ny fitsinjaram-potoanan ireo zatovolahy fotoana toerana fandalinam-pinoana isaka ny hariva amin ny 8 ora sy sasany ka hatramin ny 9 ora alina chapelle mihaino ny fampianarana sy fijoroana vavolombelona ataon ireo salezianina ao amin ny acdb talata 1 oora-12ora sekoly mianatra ny baiboly asabotsy amin ny 1 ora-2 ora oratorio mianatra katesizy loharano ny akany 2.1.3.3-ny fiainam-bavaka telo ny fomba fanehoana sy fampianarana ny fiainam-bavaka ao amin ny tokotanin ny oratorio vavaka am-bava mitovy iarahan ny rehetra aloha na afaran ny asa rehetra atao ; vavaka am-po ataon ny tsirairay ary tsy voafetra sy tsy mifidy toerana; fandinihan-tena miankina amin ny fitsipi-pitondran-tena 44 ananan ny tsirairay, mety iarahana ny toerana fa samy manana ny fandinihana sy ny vavaka ataony ary faranana amin ny lamesa45 iarahana. Zarin ireo salezianina hivavaka any amin izay toerana rehetra misy azy ireo zatovolahy ireo. Mety ho mpitarika izy, mety ho mpandray anjara koa, toy ny hitanay tao amin ny tmk46 tao amin ny acdb ivato. Tanjona ny hanankinan ireo tanora ireo ny fiainany amin andriamanitra. Ampianarina azy ireo fa tsy misy zavatra tsy azo am-bavaka.
Ny gradation sarinteny ilazana ambaratongan-javatra izy io ka hatrany amin’ny kely no mankany amin’ny lehibe, hatrany amin’ny maivana mankany amin’ny mafonja. Ohatra ao amin’ny tampi-maso ny ratsy atao hono loza mihantona ny fiaviny mangina, mahataitra, maha-ankona. Nentin’i arni milaza toe-javatra mihamafy eto ny gradation , anambarany trangan-javatra mihamafonja hatrany. Anehoany ihany koa ny fampitandremana mafy ataony amin’ireo olona sasany mety ho voafitak’ireo mpitondra.
Fanazarana 3 lahatsoratra ny teny jacob imbe, hiratra 1, 1979, tak 103-104 fanontaniana 1 lazalazao ny fiheverana ny zanahary ny anjara toerany, ny heriny, ny zava-bitany. 2 toy inona ny teny eto ? Tamin’ny inona no nampiasan’ny zanahary azy ?
Miharihary amin’io fafana io fa ny lohateny antonony amin’ny halava no maro amin’ireo endri-dohateny isaloran’ny tononkalon’i di , satria mahatratra 58,33 n’ny vondrona ambara. Io izany no heveriny ho mety. Raha fohy mantsy dia mbola mila fanankarana ka ho vitsy ireo ho voasarika amin’ny famantarana ny hevitra entiny; raha lava indray, dia efa ho azo an-tsaina mialoha ny hafatra ampitainy ka mety tsy hahaliana intsony ny hamaky ilay tononkalo. Manana ny hevitra entiny ireny lohateny ireny. 1.2.1.2. Ny hevitra entin’ny lohateny
Raha fehezina izany, dia vehivavy mandray andraikitra, sahy nijoro amin ny maha izy azy, vonona hiatrika fiainana, ary tsy voasakan iza na iza tamin ny fitiavana sy ny fitsinjovany ny zanany i sahondra. Toetra mendrika amin ny maha mpanabe azy izany finiavany izany. Mpampianatra sy mpanabe ihany koa i clarisse ratsifandrihamanana. Tia mandray andraikitra izy, ary nanao izay fomba rehetra hahaolom-banona ny taranany.
Ao amin’ny fimailo tk.13 koa izy, dia mbola manabe ny olona rehetra mba tsy ho sodoka amin’ny fampiasana fimailo, fa tokony hahafehy tena satria manana saina mandanjalanja ny biby anie ramalina no mila asiana fehivava rehefa hoentina miantsena fa ianao manam-panahy, mahalala izay sahaza ka afaka mifehy tena anjaranao no misafidy na hiaina toy ny biby hiandry hofehezin-dava, na mba hiezaka amin’izay tsy hanan-tiana afa-tsy iray hifehy lalandava
Fehiny rehefa taterina tsy mivantana ny tenin’olona dia miova arakarakany olona mitatitra azy ny hevitry ny teny. Mety tsy ho olona roa na telo fotsiny anefa no mitatitra ilay fa mety ho maro ka amin’izany dia mety hiova ilay tenin’olona izay taterina; izany hoe mety hiampy na hisy tafajanona ny singa ao amin’ilay tenin’olona. Matetika dia ampiasain’ny olona ny singa hoe hono, alako ny lainga rehefa mitatitra resaka na tenin’olona satria tsy te-ho tompon’andraikitra amin’ny fahamarinan’ny zavatra teneniny ilay olona mitatitra ilay teny. Miova arakaraka ny olona mitatitra ilay teny ny hevitry ny teny na mety hanafy hevitra hafa ny mpitatitra na koa ny zavatra mifanohitra amin’ny zavatra tokony holazaina no tenenina.
Ny saron-danilany no miasa amin’ity mpihazaka ity ka amin’izany dia mamaritra ny lalana izoran’ny rivotra no asany raha miakatra izy dia mankany am- bava ny rivotra ary feo am-bava no azo ; raha midina kosa ilay taova dia any an’orona no mivoaka ny rivotra ary feo kentsona no azo. Azo sokajina ho telo ny renifeo malagasy raha ny fikentsona no iaingana ny tsy kentsona velively na feo am-bava, dia p, b, t, d, f, v, l, r, s, z, ts, dz, k, g, h, tr, dr , ny renifeo kentsona, dia m, n, ? Ary ny renifeo kentsona tapany, dia mb, nd, ndr, ndz, ? G mandringa ny fipetraky ny renifeo kentsona tapany ao amin’ny fiteny ao fandriana. Renifeo kentsona tapany migoboka ihany no misy amin’ity fiteny ity fa tsy miasa ao aminy ny renifeo kentsony tapany tsy migoboka. Ny teny soratana hoe manta dia tononina ’manta amin’ny fiteny sasany eto madagasikara fa tononina
Ny fiantorahana amin’andriamanitra tompon’ny zava-drehetra andriamanitra. Mpandahatra sy mpitantana ny fiainan’ny olombelona ihany koa izy. Vokatry ny fahotana sy hadalana betsaka nataon’ny olona, dia lasa nihananalavitra an’andriamanitra ny fiainany. Re maneran- tany izao, fa maro be ireo olona miverina amin’ny maha biby, maninana an’andriamanitra. Izany, hono, no heveriny hahatsara sy hahavanona ny fiainany. Tokana ihany anefa no azo ametrahana ny fo ho an’ny kristiana andriamanitra. Ny fiheverana kristiana ihany koa anefa dia milaza fa andriamanitra no miangavy sy miandry ny olona, ary mitady azy. Mivoy izany foto-kevitra izany ny mamatonalina ao amin’ny asa sorany. Zovy 130 moa mba renareo va re?
Ny l. V. M na fampanofana fitaovana dia asa iray ihany koa ataon’ny cecam ho an’ny mpikambana ao aminy. Mandray anjara amin’ny asa io ihany koa ny mpikambana miasa ao amin’ny cecam mihary ambohijoky eo amin’ny 5 amin’izy ireo no manao izany. Amin’ny ankapobeny dia ireo fitaovam-pamokarana no hindramina amin’izany toy ny omby, ny sarety , misy ihany koa anefa mindrana bisikileta sy masinina fanjairana. Araka ny resadresaka nifanaovanay tamin’ny ampahany tamin’ireo mpikambana manao ity l. M ity dia nolazainy fa miavaka mihitsy ny fanaovany l. M satria avy hatrany dia misongadina ny maha mpikambana azy ao amin’ny cecam ary dia manosika azy hiasa tsara izany.
Tsy anananay ny isan’ny trano eran’ny kaominina andramasina amin’izao fotoana anaovana ny asa fikarohana izao. Misy kosa anefa fanisana nataon’ny mpiasan’ny kaominina ny taona 2010. Entina eto ambany izany. Izao no azo ambara maro karazana ny endrika nanaovana ireo trano ireo sy ny akora nanaovana azy; fa mbola tsy manana fenitra iraisana plan d’urbanisme ny kaominina andramasina. Eo an-tanànan’andramasina izao dia tafo fanitso ny maro amin’ny trano fa 14 tafo monja ny mitafo taila 13 taila tsotra, 1 tuile mécanique araka ny fanisana nataonay tany an- toerana. Ny ivelany kosa dia miankina amin’ny akora misy eny an-toerana. Ohatra, ny fokontany antanetibe dia mitafo taila tsotra ny ankamaroan’ny trano any, vitsy ny mitafo bozaka na fanitso satria mpanao biriky tanimanga ny olona any. Ny fokontany sisa, trano mitafo bozaka ny maro any. Ny tena tsikaritra anefa dia efa miroso amin’ny tafo fanitso ny maro amin’ny mponina amin’izao fotoana izao. Efa mihalany ny bozaka noho ny doro tanety, ny tafo taila toa tsy mahaliana ny olona ny endriny; ny tafo fanitso kosa sady mora atao no voninahitra ho an’ny tompony. Hoy ny mpitazana raha vao nahavita trano mitafo fanitso ny olona iray any nahavita trano tafo fanitso be i ranona , manam-bola izy ka! Dia manao toy iny koa ny hafa amin’ny taona manaraka. Ny sasany aza soloina tafo fanitso ny tafo bozaka na tafo taila. Fafana 6 ny isan’ny trano ao amin’ny kaominina ny taona 2010
Mazava ho azy, fa hita sy mifantoka ao an-tsaina ny asa ratsin-dramaka, ary mazava amin’ny mpijery ny fomba atao azy. Ny tena maha-zava-dehibe amin’ny fahitana mivantana an’ireo mpilalao an-tsehatra ireo mantsy, dia ny fanirian-kevitra ao an-tsain’ny mpijery izay manendry tena ho isan’ny mpandray anjara. Tsy ahitan-tsoritry ny fisalasalana ny eny amin’ny endriny, ary tsy mametraka ny tenany ho ivelan’ny zavatra aseho izy ireo foana ho azy ny elanelana misy eo amin’ny mpandefa hafatra sy ny andefasan-kafatra. Mipoitra mora foana ny fahatsapan’ny mpijery ny pitsopitson-javatra izay tokony ho niafina, satria mahatsiaro tohina ny amin’ny maha-izy azy izy noho ny teatra mahasahana ny maha- olona manontolo , araka ny fanamabaran-drazafimahatratra noro tamin’ny asa fikarohany, ka voakasika ny vava, ny sofina, ny maso raha mijery teatra; toa izany koa ny fo sy fanahy noho ireo fihetseham-po hita ao aminy ary ny saina noho ny fanadihadiana ny tsara sy ny ratsy azo raisina avy amin’ny tantara tsangana64 aoka hazava tsara, fa ny zavatra hita maso sy manaitra dia sarotra mikosoka ao anatin’ny saina. Matetika aza izy ireny dia lasa arofenitra eo amin’ny fitondran-tenan’ny tsirairay, na atokany hatao modely eo amin’ny lafim-piaianana andavanandro raha toa ka mitovitovy tamin’ny trangan-javatra efa nojerena tao anatin’ny tantara tsangana manainga fototra no miseho. Fa ireo fanabeazana norantovina tamin’ny alalan’ny fampielezam-peo sy ny fanentanana amoriam-bahoaka ireny, dia mora mandalo sy mora miala ao anatin’ny
Ohatra amin’izany menatra aho manko. Menatra sao ho hitany eo. Menatra ny fifosan ireo mpantsaka ireo ahy 279 saikatra aho manko. Saikatra sao hita ho nankafy. Saikatra noho ny fijerin- dramily 280 i mino na dia notapahin ny lamaody aza ny volony, na dia nolazoin ny aretina aza ireo takolany, na dia nalentiky ny fahantrana aza ireo masony dia i mino tokoa no nanatrika ahy 281
Tsy nataotao foana ny hira maintimolaly fa karazan-dahateny noforonina, nitondra akony lehibe teo amin’ny fiainan’ny malagasy tamin’ity vanim-potoana nahaterahan’ny soratra sy ny fivavahana kristianina ity. Tsy tamin’izany ihany anefa fa isan’ny fanilon’ny kristianina hatramin’izao taranaka mandimby izao.
Ny pedagôjia ankehitriny mantsy dia mifototra betsaka amin’ny fampandraisana anjara ny mpianatra. Izany hoe, miainga avy any amin’ny mpianatra ny fahalalana. Ny mpampianatra kosa dia mandrisika sy manentana ary manaitra ny mpianatra mba tsy hahavariana azy ireo 27. Tena ilaina tokoa ny fampandraisana anjara ny mpianatra eny amin’ny sekoly tekinika, satria mpianatra ho tekinisianina no hofanina. Amin’ny maha tekinisianina azy ireo, dia ilaina ny hananany saina tia karokaroka sy tia manaka-javatra mba tsy ho tolotra foana fa mba hahay hamorona ihany koa.